CELEX: 62016CN0174
Language: bg
Date: 2016-03-24 00:00:00
Title: Дело C-174/16: Преюдициално запитване от Verwaltungsgerichts Berlin (Германия), постъпило на 24 март 2016 г. — H./Land Berlin

27.6.2016   
            
            
               BG
            
            
               Официален вестник на Европейския съюз
            
            
               C 232/3
            
         Преюдициално запитване от Verwaltungsgerichts Berlin (Германия), постъпило на 24 март 2016 г. — H./Land Berlin
   (Дело C-174/16)
   (2016/C 232/04)
   Език на производството: немски
   
      Запитваща юрисдикция
   
   Verwaltungsgericht Berlin
   
      Страни в главното производство
   
   
      Жалбоподател: H.
   
      Ответник: Land Berlin
   
      Преюдициални въпроси
   
   
               1)
            
            
               Трябва ли разпоредбите на Директива 2010/18/ЕС на Съвета от 8 март 2010 година за прилагане на ревизираното рамково споразумение за родителския отпуск, сключено между Конфедерацията на европейския бизнес (BUSINESSEUROPE), Европейската асоциация на занаятите и малките и средните предприятия (UEAPME), Европейския център на предприятията с държавно участие и на предприятията от общ икономически интерес (CEEP) и Европейската конфедерация на профсъюзите (ETUC), и за отмяна на Директива 96/34/ЕО (1), и разпоредбите на публикуваното като приложение към тази директива рамково споразумение за родителския отпуск да се тълкуват в смисъл, че не допускат национална правна уредба, съгласно която изпитателният срок, през който в рамките на служебно правоотношение с изпитване се извърши назначаване на длъжност с ръководна функция, изтича по силата на закона и не може да бъде продължен дори и в случаите, в които през по-голямата част от този изпитателен срок държавният служител или държавната служителка е бил(а) в родителски отпуск и все още е в такъв отпуск?
            
         
               2)
            
            
               Трябва ли разпоредбите на Директива 2006/54/ЕО на Европейския парламент и на Съвета от 5 юли 2006 година за прилагането на принципа за равните възможности и равното третиране на мъжете и жените в областта на заетостта и професиите (2), и по-специално член 14, параграф 1, буква а) или буква в), член 15 или член 16 от нея да се тълкуват в смисъл, че национална правна уредба с посоченото във въпрос 1 съдържание представлява основана на пол непряка дискриминация, при положение че от нея са засегнати или потенциално могат да бъде засегнати много по-голям брой жени, отколкото мъже?
            
         
               3)
            
            
               При утвърдителен отговор на въпрос 1 или 2: съгласно тълкуването на посочените разпоредби на европейското право недопустима ли е същата национална правна уредба и в случаите, в които тя се обосновава посредством целта да се създаде възможност през изпитателния срок да се установи годността за изпълнение на длъжност с ръководна функция при постоянно назначаване, само в случай че функциите се изпълняват ефективно през продължителен период от време?
            
         
               4)
            
            
               При утвърдителен отговор на въпрос 3: допуска ли тълкуването на европейското право друга правна последица, освен възможността непосредствено след края на родителския отпуск неизтеклата към началото на родителския отпуск част от изпитателния срок да продължи да тече на същата или на подобна длъжност, когато например вече няма свободна такава длъжност или съответна щатна бройка?
            
         
               5)
            
            
               Изисква ли тълкуването на европейското право в този случай във връзка със заемането на друга длъжност или на друга длъжност с ръководна функция да не се провежда нов конкурс с участието на други кандидати по реда на разпоредбите на националното право?
            
         
      (1)  ОВ. L 68, стр. 13.
   
      (2)  ОВ. L 204, стр. 23.